Приложение 22

Устойчивост на цветовете на изкуствена светлина — изпитване на предупредителни триъгълници с ксенонова лампа.

1. ОБХВАТ

В това приложение се описва метод, предназначен за определяне на устойчивостта на цвета, при всички видове и форми образци за изпитване, на действието на източник на изкуствена светлина, заместваща естествената дневна светлина (D65).

2. ПРИНЦИП

Пробен екземпляр от образците за изпитване се излага на изкуствена светлина при предписани условия заедно с еталон от син текстил както е указано.

3. СРАВНИТЕЛНИ МАТЕРИАЛИ

Стойностите за устойчивост на цветовете, посочени в настоящото приложение, се получават чрез сравняване с определени еталони от син текстил, подлежащи на излагане на въздействие с цел проверка на максимално допустимото облъчване за максималния контраст, предписан в настоящото правило на ООН.

3.1. Еталоните от син текстил, които се разработват и произвеждат в Европа, се идентифицират с цифрови означения от 1 до 8. Тези еталони представляват сини вълнени парчета плат, оцветени с багрилата, изброени в таблица А22-1. За описаната в това приложение процедура за изпитване съгласно настоящото правило се използват само еталоните от син текстил 5 и 7, указани в таблица А22-1. Таблица A22-1 Багрила за еталоните от син текстил 5 и 7 Еталон Багрило (название съгласно указателя на цветовете) (1) 5 Cl Acid Blue 47 7 Cl Solubilised Vat Blue 5

4. СИВА СКАЛА

Сивата скала служи за установяване на промените в цвета на изпитвани образци при изпитванията за устойчивост на цветовете. Подробна колориметрична спецификация на скалата е дадена в допълнение 1 към настоящото приложение.

4.1. Използването на скалата е описано в точка 2 на допълнение 1 към настоящото приложение.

5. АПАРАТУРА С КСЕНОНОВА ЛАМПА

Апаратурата представлява ксенонова лампа за изпитване за устойчивост на атмосферни въздействия, която е с въздушно или водно охлаждане и дава възможност образци да се излагат на въздействие в съответствие с EN ISO 4892-2.

5.1. Условията на излагане на въздействие трябва да съответстват на изискванията, посочени в таблица А22-2. Таблица A22-2 Параметри на изпитване чрез симулирани атмосферни въздействия Параметри на въздействие Лампа с въздушно охлаждане Лампа с водно охлаждане Цикъл светлина/тъмнина/пръскане на вода Непрекъсната светлина без пръскане на вода Непрекъсната светлина без пръскане на вода Температура на абсолютно черно тяло по време на периодите само със светлина (47 ± 3) °C с използване на термометър за абсолютно черно тяло (47 ± 3) °C с използване на термометър за абсолютно черно тяло Относителна влажност Около 40 % Около 40 % Филтри Филтри от прозоречно стъкло Относно изискванията виж точка 5.2. Филтри от прозоречно стъкло Относно изискванията виж точка 5.2. Облъчване (W/m2), контролирано при: диапазон 300 nm до 400 nm 42±2 42±2 диапазон 300 nm до 800 nm 550 630 Забележка 1: Водата, използвана за пръскане на образците, трябва да съдържа не повече от 1 ppm силициев диоксид. По-високо съдържание на силициев диоксид може да причини петна по образците и променливи резултати. Вода с необходимата чистота може да се получи чрез дестилация или чрез комбиниране на дейонизация и обратна осмоза. Забележка 2: Макар че нивата на облъчване следва да съответстват на посочените по-горе нива, измененията в периода на използване и коефициента на светлопропускане на филтрите и колебанията при калибрирането обикновено означават, че грешката при облъчването е от порядъка на ± 10 %.

5.2. Светлинен източник Светлинният източник се състои от ксенонова лампа с цветна температура 5 500 K до 6 500 K, чийто размер зависи от използвания вид апаратура. Ксеноновата лампа има филтри, които осигуряват приемливо симулиране на слънчевото излъчване, филтрирано през типично прозоречно стъкло. В таблица 3 са дадени изискванията относно относителното спектрално излъчване за филтрираната ксенонова дъга. Отговорност на доставчика на устройството за излагане на въздействие е да осигури необходимото сертифициране за това, че доставяните от него филтри за използване при описаните в стандарта изпитвания отговарят на изискванията, посочени в таблица А22-3. Таблица A22-3 Изисквания за относителното спектрално излъчване за филтри от прозоречно стъкло a, b, c, d, e за устройствата с ксенонова дъга, използвани при съответния стандарт. Дължина на вълната λ в спектралната лента на пропускане, в nm Минимум % (c) Документ № 85 на МКО, таблица 4 плюс прозоречно стъкло, % (d) , (e) Максимум % (c) l < 300 0,29 300 ≤ λ ≤ 320 0,1 ≤1 2,8 320 < λ ≤ 360 23,8 33,1 35,5 360 < λ ≤400 62,4 66,0 76,2 a Данните в таблица А22-3 представляват излъчването в дадената оптична лента на пропускане, изразено като процент от общото излъчване от 290 nm до 400 nm. За да се определи дали конкретен филтър или група филтри за ксенонова дъга съответства на изискванията от таблица A22-3, трябва да се измери спектралното излъчване от 250 nm до 400 nm. След това общото излъчване във всяка лента на пропускане с определена дължина на вълната се сумира и се разделя на общото излъчване от 290 nm до 400 nm. b Посочените в таблица А22-3 данни за минимум и максимум се основават на повече от 30 измервания на спектралното излъчване за ксенонова дъга с водно и с въздушно охлаждане с филтри от прозоречно стъкло от различни партиди и с различен период на използване. Данните за спектралното излъчване се отнасят за филтри и ксенонови горелки, използвани в рамките на периода на използване, препоръчан от производителя на устройството. С набавянето на повече данни за спектралното излъчване са възможни незначителни промени в посочените гранични стойности. Данните за минимум и максимум са поне за границите на три стандартни дисперсии спрямо математическото очакване (правило на трите сигми) за всички измервания.

5.3. Еквиваленти за излагане на светлина за еталони от син текстил за устойчивостта им на светлина при облъчване с ксенонова лампа Таблица A22-4 Еталон от син текстил Еталон от син текстил 420 nm 300 nm–400 nm № kj/m2 kj/m2 5 L6 340 13 824 7 L8 1 360 55 296

За промяна на цвета на стъпка 4 по сивата скала.

6. ПРОЦЕДУРА (ЕТАЛОНИ ОТ СИН ТЕКСТИЛ)

6.1. Поставете образците за изпитване на държачите в устройството и ги изложете на симулираните атмосферни въздействия продължително, спазвайки описания по-долу метод.

6.2. Същевременно изложете на въздействия и еталоните от син текстил, монтирани върху картон, като покриете една трета от всеки от тях.

6.3. На атмосферни въздействия и светлина се излага само едната страна на образците за изпитване.

6.4. Докато пробните образци съхнат, въздухът в камерата не трябва да се овлажнява. Забележка: Действителните условия на изпитването на атмосферни въздействия зависят от използвания вид апаратура за изпитване.

6.5. Преди да подредите за оценка изпитаните образци, изсушете ги на въздух при температура не по-висока от 60°C.

6.6. Подрежете и подредете вече изложените на въздействия еталони от син текстил, така че да са с размери най-малко 15 mm x 30 mm, по един от всяка страна на част от оригинала, изрязан до същия размер и форма като образците.

6.7. Неподлагани на въздействия образци от оригиналната тъкан, идентични с изпитваните, са необходими като еталони за сравняване с образците по време на излагането на въздействия.

(1) Указателят на цветовете (The Colour Index) (трето издание) се публикува от Дружеството на бояджиите и колористите (The Society of Dyers and Colourists), P.O. Box 244, Perkin House, 82 Grattan Road, Bradford BD1 2JB, Великобритания, и от Американската асоциация на химиците и колористите в текстилната промишленост (The American Association of Textile Chemists and Colorists), P.O. Box 12215, Research Triangle Park, NC 27709-2215, САЩ.

(c) Сумата от данните в колоните минимум и максимум не е непременно равна на 100 %, тъй като те представляват минимумът и максимумът за използваните данни. За всяко отделно спектрално излъчване сумата на изчислените проценти за лентите на пропускане в таблица А22-3 е равна на 100 %. За всяка отделна ксенонова лампа с филтри от прозоречно стъкло изчисленият процент във всяка лента на пропускане трябва да е в рамките на минималната и максималната стойност, посочени в таблица А22-2. Може да се очаква резултатите от изпитванията при различните излагания на въздействие да се различават, когато се използват устройства с ксенонова дъга, при които спектралното излъчване се различава колкото е разрешено от допуските. Свържете се с производителя на устройствата с ксенонова дъга за конкретни данни относно спектралното излъчване за ксеноновата дъга и филтрите, които използвате.

(d) Данните от таблица 4 в Документ № 85 на МКО плюс прозоречно стъкло са определени чрез умножаване на данните от таблица 4 в Документ № 85 на МКО по спектралния коефициент на пропускане на прозоречно стъкло с дебелина 3 mm (вж. ISO 11341). Тези данни са целеви стойности за ксенонова дъга с филтри от прозоречно стъкло.

(e) За таблица 4 в Документ № 85 на МКО плюс прозоречно стъкло излъчването от 300 nm до 400 nm обикновено е около 9 %, а видимото излъчване (400 nm до 800 nm) обикновено е около 91 %, когато се изразяват като процент от общото излъчване от 300 nm до 800 nm. Процентът на облъчване с ултравиолетова и видима светлина на образците, изпитвани в устройства с ксенонова дъга, може да се мени поради броя на изложените на въздействие образци и техните отражателни свойства.